CELEX: 32021D0352
Language: da
Date: 2021-02-25 00:00:00
Title: Rådets afgørelse (FUSP) 2021/352 af 25. februar 2021 om ændring af afgørelse (FUSP) 2018/905 om forlængelse af mandatet for Den Europæiske Unions særlige repræsentant for Afrikas Horn

26.2.2021   
               
               
                  DA
               
               
                  Den Europæiske Unions Tidende
               
               
                  L 68/187
               
            
         RÅDETS AFGØRELSE (FUSP) 2021/352
         af 25. februar 2021
         om ændring af afgørelse (FUSP) 2018/905 om forlængelse af mandatet for Den Europæiske Unions særlige repræsentant for Afrikas Horn
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 8. december 2011 afgørelse 2011/819/FUSP (1) om udnævnelse af Alexander RONDOS til Den Europæiske Unions særlige repræsentant (EUSR) for Afrikas Horn.
                  
               
                     (2)
                  
                  
                     Mandatet for Alexander RONDOS som EUSR for Afrikas Horn er løbende blevet fornyet, senest ved Rådets afgørelse (FUSP) 2018/905 (2), som ændret ved Rådets afgørelse (FUSP) 2020/1014 (3). EUSR's mandat udløber den 28. februar 2021.
                  
               
                     (3)
                  
                  
                     EUSR's mandat bør forlænges med endnu en periode på fire måneder, og der bør fastlægges et nyt finansielt referencegrundlag for perioden fra den 1. marts 2021 til den 30. juni 2021.
                  
               
                     (4)
                  
                  
                     EUSR skal gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2018/905 foretages følgende ændringer:
            
                        1)
                     
                     
                        Artikel 1, stk. 1, affattes således:
                        
                           »1.   Mandatet for Alexander RONDOS som Den Europæiske Unions særlige repræsentant (EUSR) for Afrikas Horn forlænges indtil den 30. juni 2021. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2021 til den 30. juni 2021 udgør 345 000 EUR.«
                     
                  
                        3)
                     
                     
                        Artikel 14, stk. 2, affattes således:
                        »EUSR's endelige samlede rapport om gennemførelsen af mandatet forelægges senest den 30. april 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 25. februar 2021
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2011/819/FUSP af 8. december 2011 om udnævnelse af Den Europæiske Unions særlige repræsentant for Afrikas Horn (EUT L 327 af 9.12.2011, s. 62).
         
            (2)  Rådets afgørelse (FUSP) 2018/905 af 25. juni 2018 om forlængelse af mandatet for Den Europæiske Unions særlige repræsentant for Afrikas Horn (EUT L 161 af 26.6.2018, s. 16).
         
            (3)  Rådets afgørelse (FUSP) 2020/1014 af 13. juli 2020 om ændring af afgørelse (FUSP) 2018/905 om forlængelse af mandatet for Den Europæiske Unions særlige repræsentant for Afrikas Horn (EUT L 225 I af 14.7.2020, s. 1).